Rishi Sunak

Rishi Sunak (ruggit er 12 Boaldyn 1980), she politickeyr Goaldagh va reiht myr Ard-vinishter y Reeriaght Unnaneysit as Toshiagh y Phartee Cumaadagh ayns Jerrey Fouyir 2022. Chaill eh yn ard-reihys er 4 Jerrey Souree 2024 as tra va Keir Starmer reiht myr yn ard-vinishter noa. She Shirveishagh Tashtee yn Reeriaght Unnaneysit v'eh voish 2020 derrey 2022 as Ard-scrudeyr y Tashtee voish 2019 derrey 2020. She oltey yn Pharlamaid (MP) son Richmond (Yorks) t'eh voish 2015.

Va Sunak ruggit ayns Southampton lesh paarantyn jeh sluight Injinagh darree dys y Vretyn Vooar voish yn Affrick Hiar car ny 1960yn.Rishi Sunak. Store Norske Leksikon.Rishi Sunak. Munzinger-Archiv. V'eh ynsit ec Colleish Winchester, raad chossyn eh keim 'sy fallsoonys, politickaght as tarmaynys (PPE) ec Colleish Lincoln, Aah yn Ollee, as MBA voish Ollooscoill Stanford ayns California myr Schoillar Fulbright. Tra v'eh ec Stanford, hie eh quail e ven heshee ry-heet Akshata Murty, neen lesh N. R. Narayana Murthy, y billooneyr as delleyder Injinagh chroo Infosys. Lurg dirree eh magh as yn ynsagh, ren Sunak gobbraghey marish Goldman Sachs as ny s'anmey myr parteeas ec ny colughtyn sthock-argid cleiyee Children's Investment Fund Management as Theleme Partners.

Va Sunak reiht da Quaiyl y Reeriaght Unnaneysit son Richmond ayns Yorkshire Hwoaie ec ard-reihys y Reeriaght Unnaneysit 2015, geiyrt er William Hague. Hass Sunak er son Brexit car y refrane bentyn rish olteynys yn UO ayns 2016. V'eh pointit dys nah-reiltys Theresa May myr Fo-scrudeyr Parlamaidagh y Steat cour Gurneilys Ynnydagh ayns aa-vestey yn vlein 2018. Lurg dirree Theresa May magh, hass eh er son faghtys Boris Johnson dy ve reiht myr toshiagh y Phartee Cumaadagh. Tra va Johnson reiht as pointit myr Ard-vinishter, ren eh pointeil Sunak myr Ard-scrudeyr y Tashtee. Va Sunak eiyrtyssagh er Sajid Javid myr Shirveishagh y Tashtee lurg dirree eh magh car aa-vestey ard-choyrle Hoshiaght Arree 2020.

Myr Shirveishagh, s'ard-ghooagh va Sunak ayns freggyrtys argidoil y reiltys car pandemagh COVID-19 'sy Reeriaght Unnaneysit as y builley echey er tarmaynys y çheer, goaill stiagh ny skeimyn Coronavirus Job Retention as Eat Out to Help Out. Dirree eh magh myr Shirveishagh er 5 Jerrey Souree 2022 roish dirree Johnson magh car geyre-ghaue reiltys y Reeriaght Unnaneysit ayns Jerrey Souree 2022. Hass Sunak ayns reihys toshiaghys y Phartee Cumaadagh son eiyrt er Johnson, raad chaill eh reihys ny h-olteynyn ayns foayr Liz Truss. Lurg dirree Truss magh car geyre-ghaue reiltys elley, va Sunak reiht myr Toshiagh y Phartee Cumaadagh gyn reihys. V'eh pointit myr yn Ard-vinishter er 25 Jerrey Fouyir 2022, tra haink er dy ve ny chied Aishanagh Goaldagh as ny chied Hinduagh va reiht as pointit da'n oik shen.

Imraaghyn

Kianglaghyn magh




Ronney:Ruggyryn 'sy vlein 1980
Ronney:Feallee vio
Ronney:Ard-vinishteryn y Reeriaght Unnaneysit
Ronney:Sostynee jeh sluight Injinagh
Ronney:Sostynee jeh sluight Keinnagh
Ronney:Sostynee jeh sluight Tanzaniagh
Ronney:Sostynee jeh sluight Punjabagh
Ronney:Ard-vinishteryn y Phartee Cumaadagh 'sy Reeriaght Unnaneysit
Ronney:Toshee yn Phartee Cumaadagh (y Reeriaght Unnaneysit)
Ronney:Shirveishee Hashtee yn Reeriaght Unnaneysit
Ronney:Ard-scrudeyryn y Tashtee
Ronney:OPyn y Phartee Cumaadagh (y Reeriaght Unnaneysit) son rheynnyn-reihys Sostynagh
Ronney:Oltscarreyderyn argidoil Sostynagh
Ronney:Olteynyn Choonseil Reeoil y Reeriaght Unnaneysit
Ronney:Feallee ass Southampton
Ronney:OPyn yn RU 2015–2017
Ronney:OPyn yn RU 2017–2019
Ronney:OPyn yn RU 2019–2024
Ronney:OPyn yn RU 2024–jiu
Ronney:Mooinjer Murthy